**Referat**

**Referat fra møte i kommunalt foreldreutvalg i Fauske (KFUF)**

STED: Teams

TID: Mandag 25.01.2021 19:00

TILSTEDE:

Inger-Lise Hansen (Enhetsleder skole og integrering)

Bjørn Thomas Hansen (Vestmyra, 5.-7. trinn)

 Maren Tønder Vasskog (Finneid)

 Irene Andreassen (Finneid)

 Arvid Stifjell (Valnesfjord)

 Kari Alterskjær (Valnesfjord)

Orientering i sak 6:

Liss-Ane Simonsen

Lena Holmstrøm

|  |
| --- |
| **Sak 6/20-21    Orientering om arbeidet med ny samfunnsplan i Fauske kommune**  |
| Orienteringssak ved Liss-Ane Simonsen og Lena HolmstrømDet er startet arbeid med en ny samfunnsplan for Fauske kommune. Dette er et styringsdokument og skal inneholde en visjon (fremtidsdrøm/mål) for kommunen. Hvordan skal vi ha det på Fauske og hva skal vi fokusere på. Det ligger informasjon på kommunens hjemmesider (https://www.fauske.kommune.no/ny-samfunnsplan.547666.no.html), også en spørreundersøkelse som omhandler ny visjon for Fauske. De ønsker bred respons på denne og ønsker at vi i KFUF selv svarer på undersøkelsen og at vi deler den videre. Visjonen skal være klar i mars/april, mens samfunnsplanen skal være ferdig ved utgangen av 2021. Forslag til vedtak: Orienteringen tas til etterretning. KFUF ønsker å være med videre i prosessen. Vi sprer også informasjonen videre til de vi representerer.  |
| **Sak 7/20-21    Rutine for kjøring av barn i private biler**                          |
| Forslag til rutine for kjøring av barn i private biler ved Inger-Lise HansenNye retningslinjer går i hovedsak på at det skal hentes inn samtykke fra foresatte hver gang det brukes private biler. Dette medfører økt arbeidsmengde fra lærere, men sikrer også at nødvendige samtykker foreligger. Forslag til vedtak: Nye skriftlige rutiner sendes til medlemmene av KFUF, som deretter gir direkte tilbakemelding til Inger-Lise Hansen om vi har innvendinger eller spørsmål.  |
| **Sak 8/20-21    Oppfølging av rutiner knyttet til bruk av IKT i Fauskeskolen**  |
| Ved møtet 19.10.2020 fremmet KFUF ønske om at det utarbeides en tydelig veileder for bruk av IKT i Fauskeskolen. Inger-Lise Hansen legger frem dokumentet «Strategisk IKT-ledelse i fauskeskolen» som ble sendt til skolene i starten av 2021. Den er godt kjent i skoleledelsen, men den er ikke full innarbeidet i skolene enda. Diskusjon rundt * manglende kontroll ved bruk av nettleser og apper på nett.
* hvorvidt alle nettbrett har de nødvendige sperrene for nedlastning av apper.
* bruk av nettbrett på SFO tilsynelatende uten tilsyn.

Forslag til vedtak: KFUF er positive til strategidokumentet for IKT i fauskeskolen. Inger-Lise Hansen undersøker om det er mulig å gjøre bruk av nettleseren tryggere, nødvendige sperrer og bruk av nettbrett ved SFO.  |
| **Sak 9/20-21    Orientering om konsekvenser av kutt i skolebudsjettet** |
| Orienteringssak ved Inger-Lise HansenNewton-tilbudet kanselleres og to stillinger til skolekurator/miljøarbeidere kuttes ved Vestmyra. Resten av kuttene tas i bemanning i form av lærere og assistenter. Totalt kuttes 8.15 stillinger i skolen. På tross av dette fører nedgang i antallet elever til at antall lærertimer per elev holder seg relativt stabilt. Kompetanse knyttet til skolekuratering består ved Vestmyra. Forslag til vedtak: Orienteringen tas til etterretning. KFUF bifaller ikke verken vedtaket om kutt i skolekuratorstillinger eller i Newton-tilbudet.  |
| **Sak 10/20-21 Leksehjelp** |
| Diskusjon rundt behovet for leksehjelp for elever i fauskeskolen og rundt hvorvidt det per i dag er et reelt tilbud til elevene. Ved Vestmyra er det god informasjon om tilbudet og behovet for leksehjelp kartlegges i begynnelsen av hvert skoleår. Ikke klart hva man gjør om man ønsker å benytte seg av tilbudet lenger ut i skoleåret. Ved Finneid skole er det per i dag ikke et tilbud om leksehjelp. Korona setter i dag en stopper for å blande kohorter og det gjør tilbudet utfordrende. Foresatte her er per i dag ikke klar over at det eksisterer tilbud om leksehjelp i kommunen. I Valnesfjord er leksehjelptilbudet for femte til sjuende trinn lagt til tidspunkt før og etter elevenes skoleskyss. Det er svært mange elever ved skolen som er avhengig av busskyss og det oppleves derfor at det ikke foreligger et reelt tilbud om leksehjelp. Informasjonen om hvilket tilbud som foreligger er god og når foreldrene. Generelt slik at få benytter tilbud om leksehjelp i Fauske kommune. Uklart om dette skyldes behov, organisering eller informasjon. Diskutert hvorvidt digital leksehjelp på tvers av skolene kan være et tilbud til elever som ellers ikke har tilgang på tilbudet. Videre kom det forslag om bruk av ressurser utenfor skolen, som pensjonerte lærere eller personer fra Rødekors, i forbindelse med leksehjelp. Det er uklart hvor stort behov det er for tilbudet om leksehjelp og hvorvidt dette er en sak som bør prioriteres. Forslag til vedtak: Inger-Lise Hansen undersøker behovet for leksehjelp ved de ulike skolene og informerer KFUF nærmere.  |
| **Sak 11/20-21 Kommunikasjon skole hjem** |
| Diskusjon rundt vanlig praksis for kommunikasjon skole hjem i fauskeskolen på oppfordring fra Valnesfjord FAU. I følge kommunen som skoleeier skal Skooler være offisiell plattform for kommunikasjon mellom skole og hjem. Det er videre investert i et varslingssystem i kommunen som gir beskjed via sms ved svært viktige beskjeder. Praksis er ellers lik ved kommunens skoler og kommunikasjonen skjer gjennom en kombinasjon av Skooler, epost, Facebook og Messenger-grupper. Lærerne tilbyr dobbel- og trippelinformasjon. Generelt en oppfatning av at viktige beskjeder når frem og at kommunikasjonen er god. Forslag til vedtak: Diskusjonen tas til etterretning.  |
| **Sak 12/20-21    Eventuelt**  |